cyanic-selkie/wikianc huggingface dataset:
Foo Fighters
Երաժշտական ոճ և ժառանգություն
Foo Fighters խմբի երաժշտություն նկարագրվել է որպես գրանջ, ալտերնատիվ ռոք , փոսթ-գրանջ և հարդ ռոք ։ Երբ Գրոլը դեռ նոր էր բացել խումբը, նրա երաժշտությունը հաճախ համեմատվում էր իր նախկին խմբի՝ Nirvana-յի հետ։ Գրոլն ընդունել է, որ Nirvana-յի վոկալիստ և կիթառահար Կուրտ Քոբեյնը մեծ ազդեցություն է թողել նրա երգերի վրա։ Գրոլն ասել է․ «Կուրտի միջոցով ես տեսել եմ մինիմալիզմի գեղեցկությունը…»: Խումբը նաև օգտագործել է ցածր քառյակների և բարձր կրկներգերի միջև փոխարկման տեխնիկան, որի վրա, ըստ Գրոլի, ազդեցություն են ունեցել Nirvana-յի անդամները, որոնք «սիրում էին The Knack, Bay City Rollers, Beatles և ABBA խմբերն այնպես, ինչպես մենք սիրել ենք Flipper-ը և Black Flag-ը, կարծում եմ»։ Ինքնուրույն գրելով և ձայնագրելով Foo Fighters-ի առաջին ալբոմի երգերը, Գրոլը փորձում էր հնարավորինս ռիթմիկ կիթառային ռիֆեր գրել։ Նա մոտենում էր կիթառ նվագելուն այնպես, ինչպես հարվածային տեղադում նվագելուն՝ գործիքի տարբեր լարերին հարվածայինների տարբեր մասեր նշանակելով։ Սա թույլ է տվել նրանց ավելի հեշտ հավաքել երգերը։ Նա ասել է․ «Ես կարողանում էի երգը լսել իմ գլխում, մինչև այն ավարտվի»։ Հենց որ Գրոլն ամբողջական նվագախումբ է հավաքել, նրա խմբակիցներն օգնել են նրան երգերի գործիքավորման գործում։ Pitchfork-ը նկարագրել է Գրոլին և խումբը որպես «իր սերնդի պատասխանը Թոմ Փեթիին՝ հետևողական հիթ մեքենա, որն աշխատանքային դասի ռոք է արտադրում» ։
Foo Fighters-ի անդամները խառնել են մեղեդիական տարրերն ավելի ծանր տարրերի հետ։ 1997 թվականին Գրոլը նշել է․ «Մենք բոլորս սիրում ենք երաժշտությունը, լինի դա The Beatles կամ Քուին կամ փանկ ռոք։ Ես կարծում եմ, որ փանկ ռոքի գաղթակղությունն էներգիայի և անմիջականության մեջ է։ Բայց միևնույն ժամանակ, մենք բոլորս էլ գեղեցիկ մեղեդիների սիրահար ենք, այդպես չէ՞։ Այնպես որ, դա պարզապես բնական է»։ 2005 թվականին նա ասել է․ «Ես սիրում եմ ռոք խմբի կազմում լինել, բայց չգիտեմ, թե արդյոք ուզում եմ լինել 1990-ականների ալտերնատիվ ռոք խմբում իմ մնացած կյանքը»։ Գրոլը նշել է, որ Foo Fighters-ի ակուստիկ շրջագայությունը փորձ էր ընդլայնել խմբի հնչողությունը ։
Խմբի անդամներ
Ներկա անդամներ
Նախկին անդամներ
Շրջագայող անդամներ
Մրցանակներ և անվանակարգեր
Foo Fighters-ն առաջին անգամ Գրեմմի մրցանակ է ստացել 2000 թվականին՝ «Learn to Fly» երգի տեսահոլովակի համար, և նրանք ևս 10 մրցանակի են արժանացել։ Դրանց մեջ են 4 մրցանակ «Լավագույն ռոք ալբոմ» անվանակարգում՝ «There Is Nothing Left to Lose», «One by One», «Echoes», «Silence», «Patience & Grace» և «Wasting Light» ալբոմների համար և 3 մրցանակ «Լավագույն հարդ ռոք ելույթ» անվանակարգում՝ «All My Life», «The Pretender» և «White Limo» երգերի համար ։ Խումբը նաև 3 Kerrang! Awards մրցանակի է արժանացել։ 2011 թվականի MTV Video Music Awards-ի ժամանակ խումբը հաղթել է «Լավագույն ռոք տեսահոլովակ» անվանակարգում՝ «Walk»-ի համար։ Նրանք նաև հաղթել են Radio Contraband-ի «Խոշոր լեյբլի տարվա արտիստ» անվանակարգում 2011 և 2014 թվականներին։ 2014 թվականին խումբը հաղթել է «տարվա երգ» անվանակարգում «Something From Nothing» երգի համար և «տարվա ալբոմ» անվանակարգում՝ «Sonic Highways»-ի համար։
2012 թվականի փետրվարի 12-ին խումբը՝ deadmau5-ի հետ համատեղ ելույթ է ունեցել Գրեմմի 54-րդ մրցանակաբաշխության ժամանակ, կատարելով «Walk»-ը՝ «Rope» երգի ռեմիքս տարբերակի հետ միասին։ Foo Fighters-ն առաջադրվել է 6 Գրեմմի մրցանակի, ներառյալ «Տարվա ալբոմ», «Լավագույն ռոք ելույթ», «Լավագույն հարդ ռոք/մետալ ելույթ», «Լավագույն ռոք երգ», «Լավագույն ռոք ալբոմ» և «Լավագույն երկար ձևով տեսահոլովակ» (Back and Forth-ի համար)։ Նրանք հաղթել են վեց մրցանակներից հինգը, պարտվելով միայն Ադելին՝ «Տարվա ալբոմ» անվանակարգում ։
Արտաքին հղումներ
Կատեգորիա:Ամերիկյան ռոք խմբեր Կատեգորիա:«Գրեմմի» մրցանակի դափնեկիրներ Կատեգորիա:1994 հիմնադրված երաժշտական խմբեր Կատեգորիա:1995 հիմնադրված երաժշտական խմբեր Կատեգորիա:Ամերիկյան երաժշտական խմբեր Կատեգորիա:Ամերիկյան ալտերնատիվ ռոք երաժշտական խմբեր Կատեգորիա:NME Awards մրցանակի դափնեկիրներ Կատեգորիա:Nirvana Կատեգորիա:Ալտերնատիվ ռոք խմբեր Կատեգորիա:Քառյակներ Կատեգորիա:Ամերիկյան ալտերնատիվ մետալ երաժշտական խմբեր Կատեգորիա:RCA Records-ի արտիստներ Կատեգորիա:Brit Awards մրցանակի դափնեկիրներ
Էնդի Գրիֆիտ
Էնդի Գրիֆիտ (Andy Griffith, ), ամերիկացի դերասան, հեռուստատեսային պրոդյուսեր, սցենարիստ, հոսպելների կատարող, «Գրեմմի» և «Ժողովրդի ընտրություն» մրցանակների դափնեկիր։ Էմմի և «Թոնի» մրցանակների նոմինանտ է և ունի աստղ Հոլիվուդյան փառքի ծառուղում։
Իր կարիերան սկսել է հեռուստատեսությունում, 1950 թվականի կեսերին, որտեղ էլ հետագայում ամբողջովին բացահայտում է իր հումորային տաղանդը և ճանաչում ստանում։ Իր մասնակցությամբ հեռուստահաղորդումներից առավել հայտնի է 1960 թվականից 1968 թվականներին «CBS» հեռուստալիքով հեռարձակվող «Էնդի Գրիֆիտի շոուն» հաղորդումը, ինչպես նաև «Մետլոկ» դատական դրաման, որտեղ դերասանը 1986-1995 թվականներին կատարում էր գլխավոր դերը։ Մեծ էկրանում Գրիֆիտը հայտնի դարձավ Էլիա Կազանի «Դեմքը ամբոխում» (1957 թ.) ֆիլմում իր դեբյուտային դերով, իսկ կարիերայի վերջում հաճախ է հայնտվել հումորային և երիտասարդական կինոնկարներում, այդ թվում «Անհագ լրտեսը» (1996 թ.), «Մատուցողուհին» (2007 թ.) և «Եկեք խաղ խաղանք» (2009 թ.)։
Դերասանական կարիերային զուգահեռ Գրիֆիտն զբաղվել է երաժշտությամբ՝ ձայնագրելով ալբոմների շարք, որոնցից ամենահաջողները դարձան 2000-ական թվականներին թողարկված քրիստոնեական հիմների ժողովածուն։
Դերասանը 3 անգամ ամուսնացած է եղել, ունեցել է 2 երեխա իր առաջին կնոջից՝ Բարբարա Գրիֆիտից։
Էնդի Գրիֆֆիտը մահացել է 2012 թվականի հուլիսի 3-ին, 83 տարեկան հասակում, սրտի նոպայից, Հյուսիսային Կարոլինա նահանգի Ռոանոկ կղզում իր ունեցած տանը։ Մահվանից 5 ժամ հետո թաղվել է նույն վայրում՝ ընտանեկան գերեզմանոցում ։
Ծանոթագրություններ
Կատեգորիա:Ամերիկացի դերասաններ Կատեգորիա:Դերասաններ այբբենական կարգով Կատեգորիա:Ամերիկացի կատակերգուներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի երգիչներ Կատեգորիա:Հոլիվուդյան փառքի ծառուղի Կատեգորիա:Ազատության նախագահական մեդալով պարգևատրվածներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի պրոդյուսերներ Կատեգորիա:Թատրոնի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժիշտներ Կատեգորիա:20-րդ դարի ամերիկացի երգիչներ
Կամելիա
Կամելիա (Camellia), թեյազգիների ընտանիքին պատկանող մերձարևադարձային մշտադալար, խոշոր, գեղեցիկ ծաղիկներով ծառ և նրա ծաղիկը։ Առավել հայտնի է Չինական կամելիան (Camellia sinensis), որի տերևներից թեյ են պատրաստում։ Հայրենիքը Արևելյան Ասիան է։
Անվանում
Կամելիան Եվրոպա է բերվել 1788 թվականին՝ Կամելիուսի միջոցով, որի անունով էլ կոչվել է «կամելիա»։
Նկարագրություն
Արևելյան Ասիայում կամելիայի բարձրությունը հասնում է 10-15 մ-ի, իսկ ջերմոցներում կարող է հասնել մինչև չորս մետրի։ Կովկասում, Սև ծովի ափերին կամելիաները ազատ ձմեռն անց են կացնում բաց տարածքում։ Նրանք ազատ օգտագործվում են որպես մշտադալար, դեկորատիվ բույսեր։
Կամելիայի ծաղիկները լինում են միաթերթ և բազմաթերթ, սպիտակ, կարմիր, վարդագույն և բազմերանգ, խոշոր, մինչև 12 սմ տրամագծով։ Չունեն հոտ։
Մշակություն
Երևանի պայմաններում կամելիաները մշակվում են սենյակային կամ ջերմոցային պայմաններում, որպես դեկորատիվ բույսեր։ Հայաստանում է շատ է տարածված ճապոնական կամելիան, իր մի շարք հիբրիդներով, որոնցից ամենա աչքի ընկնողը Chan dleri elegans-ն է։ Ծաղիկները խոշոր են, բազմաթերթ, կարմրավարդագուն․ տերևները կաշեկերպ են, փայլուն, մուգ կանաչավուն։ Այս ինքնատիպ հատկանիշների շնորհիվ չափազանց գեղեցիկ են նույնիսկ չծաղկած վիճակում։
Կամելիաները բազմացվում են գլխավորապես տնկիներով, հունվար կամ հուլիս-օգոստոս ամիսներին, ջերմոցների բազմացման արկղերում, մաքուր ավազի մեջ։ Տնկիների համար օգտագործում են առողջ ճյուղերի ծայրամասերը 6-8 սմ երկարությամբ։ 22-23 աստիճան ջերմության պայմաններում տնկիները արմատակալում են 1,5-ից 2 ամսում։ Արմատակալած տնկիները տեղափոխում են 7-9 սմ-անոց ծաղկամանների մեջ։ Հունվարին արմատակալածները ամբողջ ամռանը պահվում են ջերմոցներում՝ ստվերի տակ, երբեմն ցողելով ջուր։ Կամելիան կարելի է բազմացնել նաև սերմերով ու պատվաստով։ Վերջին դեպքում որպես պատվաստակալ օգտագործում են C. paeoniflora-ն և Campbell տեսակի կամելիաները ։
Արմեն Մալխասյան
Կենսագրություն
Արմեն Մալխասյանը ծնվել է 1969 թվականի դեկտեմբերի 24-ին Երևանում։ 1977-1987 թվականներին սովորել է թիվ 120 միջանկարգ դպրոցում։ 1987-1995 թվականներին սովորել է Երևանի պոլիտեխնիկական ինստիտուտի էլեկտրատեխնիկական ֆակուլտետի Երեկոյան էլեկտրաէներգետիկական բաժնում։ 1988-1990 թվականներին ծառայել է ԽՍՀՄ Զինված ուժերում ։
Ընտանիքը
Կինը՝ Գոհար Դիլանյան Երեխաները՝
Ստեղծագործություններ
Արմեն Մալխասյանը գրական գործունեությամբ սկսել է հետաքրքրվել 7-8 տարեկանից, սակայն լրջորեն զբաղվել է 2000 թվականից։ Իր ստեղծագործությունները հիմնականում պատմական ժանրի մեջ են, որը վառ արտացոլվել է իր բանաստեղծությունների, պատմվածքների, վիպակների և պատմավեպերի մեջ ։
2010 թվականին լույս տեսած «Տիգրան Մեծ» պատմավեպում նա փորձել է արքային ներկայացնել ոչ իբրև խորհրդանիշ-թագավոր, այլ որպես սովորական մարդ, որը բավականին բարդ ճակատագիր է ունեցել։ Արմեն Մալխասյանը իր պատմավեպը նվիրել է Տիգրան Մեծի ծննդյան 2150-ամյակին ։
Արտաքին հղումներ
Կատեգորիա:Հայ տղամարդ գրողներ
Crazy (ալբոմ)
Նախապատմություն և թողարկում
Հունվարի 26-ին 4minute-ը թողարկեց «Cold Rain» երգը՝ նշելով, որ խումբը առաջին անգամ թողարկում է բալլադ, որպես սինգլ ։ Հունվարի 29-ին հեռարձակվեց խմբի վեցերորդ մինի ալբոմը՝ «Crazy» համանուն գլխավոր երգով ։
Առաջխաղացում
«Crazy» երգի տեսահոլովակը թողարկվեց փետրվարի 9-ին։ Երգը ազդել է K-Pop Connection կորեական հեռարձակման համակարգի ռադիոյի վրա  ։
2017 թվականի նոյեմբերի 5-ին տեսահոլովակը YouTube-ում հասավ 100 միլիոն դիտումների, ինչը նրանց դարձրեց այդպիսի արդյունք ունեցող վեցերորդ աղջիկների խումբը, ինչպես նաև առաջին աղջիկների խումբը, որը Big3-ից չէր (SM, YG և JYP) ։
Քննադատություն
Փետրվար 4-ին KBS-ի երաժշտական հարցման համաձայն, 4Minute-ի «Cut it Out» սինգլը արգելվեց ժարգոն օգտագործելու պատճառով։ 4minute-ի ներկայացուցիչը Star News-ում հայտարարել է․ քանի որ «Cut it Out»-ը նրանց նոր ալբոմի երգն է, խումբը նախատեսում է այն երգել։ Մենք քննարկում ենք բառերը վերանայելու հարցը։ Ի վերջո, երգի բառերը փոխվեցին։
Հիթ շքերթներ
Ալբոմը իր գագաթնակետին է հասել Billboard World Digital Sales-ում և Billboard World Album Sales-ում ։ Հարավային Կորեաում վաճառվել է ալբոմի ավելի քան 26,233 օրինակ։
Ծանոթագրություններ
Կատեգորիա:Ալբոմներ այբբենական կարգով Կատեգորիա:2015 ալբոմներ
Հրաշագործի գլխարկը
Հրաշագործի գլխարկը (Trollkarlens hatt), մանկական հեքիաթ, որը գրել է շվեդախոս ֆինլանդացի գրող Տուվե Յանսոնը։ Գիրքն առաջին անգամ հրատարակվել է 1948 թվականին։ Անգլերեն թարգմանությամբ 1950 թվականին լույս է տեսել Մեծ Բրիտանիայում, 1951 թվականին` ԱՄՆ-ում ։
Առաջին շարքը հրատարակվել է «Schildts» ֆիննական հրատարակչությունում, քանի որ անցյալ երկու շարքերի շվեդ հրատարակիչը դադարել է համագործակցել Յանսոնի հետ` մյուս գրքերի առևտրային ձախողման պատճառով։ Եվ հենց այդ մասն է դարձել գրողի գրական առաջընթացը` ստանալով դրական քննադատություններ ինչպես Շվեյցարիայում, այնպես էլ` Ֆինլանդիայում, և արդյունքում գիրքը նրան համաշխարհային հռչակ է բերել։
Գլուխ 1
Մի անգամ գարնանը առավոտյան Մումի-տրոլլը և իր ընկերները հրաշագործի գլխարկ են գտնում։ Նրանք գլխարկը իրենց հետ տուն են բերում, բայց նրանք չէին էլ պատկերացնում, թե ինչ է կատարվելու։ Մումի-հայրիկը դնում է գլխարը, բայց այն նրա համար մեծ է լինում, և բացի այդ, գլխի ցավ է առաջացնում։ Այդ պատճառով տնեցիները որոշում են գլխարկն օգտագործել որպես թղթի զամբյուղ։
Քենյու Հորիուչի
Քենյու Հորիուչի (ճապոներեն՝ 堀内賢雄, ), ճապոնացի սեյյու (հնչյունավորող դերասան)։
Հրաշագործի գլխարկը
Գլուխ 1
Մումի-տրոլլները ուտում են ձու, իսկ կեղևը գցում են հրաշագործի գլխարկի մեջ։ Կեղևը վերածվում է փոքր կառավարվող ամպի, կիպ` ինչես բամբակը, որոնց վրա նստելով կարելի է թռչել երկնքում։
Բացի այդ, Հմելը (որն այդ ժամանակ հավաքել էր աշխարհի բոլոր նամականիշները և այդպես կորցրել իր հետաքրքրությունը սիրած զբաղմունքի` ֆիլատելիայի հանդեպ) նոր հոբբի էր ձեռք բերել` սկսում է հավաքել աշխարհի ամնեալավ հերբարիումը։
Քենյու Հորիուչի
2002 թվականին հիմնադրել է ֆիլմերի կրկնօրինակման իր սեփական գրասենյակը՝ Kenyu Office-ը։ Լայն ճանաչում ու համբավ է ձեռք բերել հատկապես մեծ ժողովրդականություն վայելող մի շարք կինոնկարներում հանրաճանաչ կինոդերասաններ Չարլի Շինին, Բեն Սթիլերին, Բեն Աֆլեքին, Բրենդեն Ֆրեյզերին, Բրեդ Փիթին (վերջինիս հետ հանդիպել է «Ճեպընթաց գնացք» ֆիլմի ճապոնական պրեմիերայի կազմակերպման ժամանակ     ) և ուրիշ շատերի ճապոներեն հնչյունավորելու շնորհիվ։
Հրաշագործի գլխարկը
Գլուխ 2
Մի անգամ վատ եղանակի պատճառով Մումի-տրոլլը և իր ընկերները մնում են տանը և սկսում պահմտոցի խաղալ։ Մումի-Տրոլլը թաքնվում է գլխարկի տակ և վերածվում է տգեղ հրեշի։ Նա իր հին տեսքին է վերադառնում այն ժամանակ, երբ Մումի-մայրիկը ընդունում է, որ նա իր որդին է։ Հասկանալով գլխարկի առանձնահատկությունները` Մումի-տրոլլը որոշում է վրեժ լուծել մրջյուն առյուծից, նրան ինչ-որ բան դարձնելով գլխարկի օգնությամբ։ Երբ մրջյուն առյուծը ընկնում է գլխարկի մեջ, վերածվում է փոքր ոզնու։ Մումի-մայրիկը և Մումի-հայրիկը իմանալով այդ մասին, որոշում են ազատվել դրանից` այն գցելով գետը։ Սակայն Սնուսմումրիկը և Մումի-տրոլլը գիշերը գաղտնի դուրս են գալիս տնից, գտնում գլխարկը և թաքցնում են այն Սնիֆֆի քարանձավում։
Քենյու Հորիուչի
Քենյուն իր ուժերը փորձել է նաև երգարվեստում. Կումիկո Տակիձավայի և Տոշիհարու Սակուրաիի հետ Ai no San'nin-gumi (愛の3人組) երգի կատարմամբ հանդես է եկել Fushigi no Umi no Nadia անիմեի 34-րդ դրվագում ։
Արտաքին հղումներ
Կատեգորիա:Ճապոնացի դերասաններ
Հրաշագործի գլխարկը
Կղզում
Հեմուլը, որը հիմա դարձել էր եռանդուն բուսաբան, ընկնում է հատիֆանտների շրջափակման մեջ, բայց Սնուսմումրիկը կարողանում է նրան օգնել։ Որոշելով պատժել հատիֆնատներին` վերցնում է իր հետ նրանց բարոմետրը։ Բարոմետրը ցույց է տալիս, որ ուժեղ տորնադո է մոտենում, և բոլորը վրաններ են սարքում, որպեսզի պաշտպանվեն վատ եղանակից։
Գլուխ 4
Գիշերը հատիֆնատները ներխուժում են վրան, որպեսզի գտնեն իրենց բարոմետրը։ Իրարանցում է սկսվում, վրանը շրջվում է, և գիշերվա մնացած մասը բոլորն անց են կացնում բաց երկնքի տակ։ Մյուս օրը բոլորը սկսում են փնտրել ափի մոտակայքում իրենց իրերը, որոնք գցել էին ծովը քամու ժամանակ, և հետաքրքիր բաներ են գտնում։ Սնիֆը գտնում է խցանի գոտի, Սնորկը` ոսկե հանածոներ, Ֆրյոկեն Սնորկը` փայտե թագուհի (կերպարանք, որը զարդարում է նավի քիթը), իսկ Մումի-տրոլլը` խորհրդավոր թալիսման, որը ալիքները բերել էին հեռավոր երկրներից։
Գլուխ 5
Հուլիսի վերջերին Սնորկը, Մումի-տրոլլը, Սնուսմումրիկը, Սնիֆֆը, Հեմուլը և Ֆրեկեն Սնորկը շոգ եղնաակի պատճառով բնակվում են քարանձավում (հենց այստեղ էլ Սնուսմումրիկը պատմում է ընկերներին հրաշագործի, գլխարկի մասին, որը նրանք գտել են, և այն մասին, որ այդ հրաշագործի երազանքն էր գտնել Թագուհու սուտակը)։ Նրանց բացակայության ժամանակ Մումի-մայրիկը մաքրում է անձավը և առանց իմանալու Հեմուլի հերբարիումը գցում է գլխարկի մեջ։ Անձավում մտածում են ձուկ բռնել։ Սնորկը Մամելյուկ է բռնում։ Նրանք վերադառնում են տուն և տեսնում են, որ այնտեղ տրոպիկական ջունգլի է աճել։ Բոլորին, բացի Հեմուլից հաջողվում է բարձրանալ տուն։ Այնտեղ նրանք խաղում են այնքան, մինչև կախարդանքը վերանա։ Այդ ժամանակ Հեմուլը որոշում է տաքանալ, խարույկ է վառում և խորովում Մամելյուկը։
Գլուխ 7
Մումի-դոլում աշուն է գալիս, և Սնուսմումրիկը լքում է ընկերներին` գնալով իր ամենամյա հարավային ճանապարհորդություններին։ Մումի-մայրիկը խնջույք է կազմակերպում իր պայուսակի հետ կապված, որը կորել էր և նորից գտնվել։ Խնջույքի ժամանակ Տոֆսլան և Վիֆսլան բացում են ճամպրուկը, դրա միջի պարունակությունը հայտնի է դառնում. դա Թագուհու Սուտակն էր, Երկրի ամենաարժեքավոր գանձը։ Հրաշագործը շատ տարիներ առաջ փնտրում էր այդ սուտակը, այդ ժամանակ Լուսնի վրա նայելով բոլոր խառնարանները` հույս ուներ գտնել Թաքավորական սուտակը։ Տեսնելով լուսնի փայլը, հրաշագործը միանգամից հասկանում է, թե որտեղից է այդ լույսը և սև հովազով իջնում է Մումի-դոլ։ Նա փորձում է Թագուհու սուտակը ստանալ Տոֆսլից և Վիֆսլից, բայց նրանք չէին ուզում տալ կամ վաճառել սուտակը։ Այդ ժամանակ հրաշագործը սկսում է Մումի-դոլի բոլոր բնակիչների ցանկությունները կատարել։ Տոֆսլան և Վիֆսլան որոշում են հրաշագործի համար ցանկություն պահել և ցանկանում են, որ հրաշագործն էլ ունենա Թագուհու սուտակից։
Ձայնային տարբերակը
Երաժշտական հեքիաթ «Մումի-տրոլլ և Հրաշագործի գլխարկը» (2CD, 120 րոպե, թողարկվել է 2007 թվականին)։ (Երգի հեղինակ` Ի. Պրոզորով, կատարողներ` «Նեբասոլով» խումբ, Ալլա Չյովժիկի ձայնով, Բարի Բարմայելի հեքիաթները)
Էկրանավորում
1980-1983 թվականներին Սվերդլովսկյան կինոստուդիայում «Հրաշագործի գլխարկը» հեքիաթի մոտիվներով նկարահանվել է մուլտֆիլմերի երեք սերիա։ Սյուժեն կարճացվել է, բացակայում է Սնորկը, նրա մի քանի գործառույթները (օրինակ` դատավորի դերը), որոնք տրվել են Մումի-տրոլլին և Սնուսմուրիկին։ Բացակայում են նաև հատիֆնատների կղզու դրվագները և Մումի-տան` ջունգլիի վերածվելը։
Սալմա Յա Սալամա
«Սալմա Յա Սալամա» (سالمة يا سلامة), եգիպտական հայտնի երգ։
Պատմություն
Երգը 1919 թվականին գրել է եգիպտացի երգահան Սայիդ Դարվիշը եգիպտացի բանաստեղծ Բադի Հարիի բանաստեղծության հիման վրա Qulu lu պիեսի համար։ Երգը դարձել է այն առաջիններից, որոնք խթանել են ժամանակակից եգիպտական երաժշտության զարգացումը, քանի որ երգը նվիրված է սովորական ժողովրդին, այլ ոչ թե վերնախավին։ Այդ պատճառով «Սալմա Յա Սալամա» երգը մեծ ջերմությամբ է ընդունվել եգիպտոսցիների կողմից։ Երգի անվանման այլ տարբերակն է՝ «Ալ-Ումալ վա ալ-Սուլթա», թարգմանաբար՝ «Աշխատավորները և բրիտանական իշխանությունը»։ Երգը պատմում է հայրենիքի և սեփական տան կարոտի, աղքատ և հարուստ կյանքից բավականություն ստանալու մասին, մարդու բացառիկ որակների մասին՝ պատերազմի և խաղաղ կյանքի ժամանակ։
Դալիդա
Ֆրանսիացի երգչուհի Դալիդան 1977 թվականի մարտին ներկայացրել է այս երգի սեփական վարկածը՝ կատարելով արաբերենի եգիպտական բարբառով և ֆրանսերենով։ Երգում խոսվում էր անապատում թափառող և դրախտի այգու միրաժ տեսնող մարդու մասին։ 1976 թվականին ձայնագրվել է նույնանուն ալբոմը «Սալմա Յա Սալամա» և այլ երգերով։ Այս երգը դարձել է ազգային երաժշտության առաջին հիթերից, որոնք ձայնագրվել են հինգ լեզուներով (արաբերենի եգիպտական բարբառ, ֆրանսերեն, իտալերեն, գերմաներեն և իսպաներեն)։ Երգը մեծ հաջողություն ուներ արաբական աշխարհից դուրս։
Ուրիշներ
20-րդ դարում երգը բազմիցս կատարել և ձևափոխել են տարբեր երգիչներ՝ Վարվառան, Հայֆա Վահբին, Շանթալ Շամանդին, Ժան Միշել Ժարը, Զիյնեթ Սալին, Կրումը՝ Միրոսլավ Կոստադինովի հետ համատեղ, «Twins» երկյակը, «Փայտե խաչի փոքրիկ երգիչները» և ուրիշներ։
Հետաքրքրաշարժ փաստեր
Եգիպտոսում երգի «Salma ya salama, Ruhna we gayna bil-salama» կրկներգը դարձել է տեղական առօրյա մշակույթի անքակտելի մասը (օրինակ, այն երգում են դպրոցական էքսկուրսիայից վերադարձող եգիպտացի դպրոցականները)։
1977 թվականի նոյեմբերին «Սալմա Յա Սալամա» երգը կատարել է ընդունող կողմը Եգիպտոսի նախագահ Անվար Սադաթի Երուսաղեմ կատարած պատմական այցի ժամանակ, որը հիմք է դրել Եգիպտոսի և Իսրայելի միջև պատերազմի ավարտին։
Արտաքին հղումներ
Կատեգորիա:Արաբերեն երգեր Կատեգորիա:Ֆրանսերեն երգեր Կատեգորիա:Ժողովրդական երգեր
Խիրանթոդենդրոն
Խիրանթոդենդրոն (Chiranthodendron), բույս, որը պատկանում է փիփերթազգիների կամ ստերկուլիազգիների (Sterculiaceae Vent) կամ շոկոլադազգիների ընտանիքին, որի միակ ներկայացուցիչը խիրանթոդենդրոն պենտադակտիլիոնն է (Chiranthodendron pentadactylon): Տեսակը նկարագրված է 1805 թվականին ։
Տարածաշրջան
Տարածված է Կենտրոնական Ամերիկայում, հիմնականում հարավային Մեքսիկայում և Գվատեմալայում։ Կարող է հանդիպել ծովի մակարդակից մինչև 3000 մետր բարձրության վրա։ Դրա բարձրությունը հասնում է մինչև 20 մետրի և մինչև 2 մետր բնի տրամագիծ ունի։
Կիրառում
Ացտեկները խիրանթոդենդրոնը օգտագործվում են կրոնական ծիսակատարությունների ժամանակ։
Այսօր նրա յուրահատուկ տեսքի համար օգտագործում են որպես դեկորատիվ բույս։
Արտաքին հղումներ
Կատեգորիա:Բույսեր այբբենական կարգով
Դավիթ Պավելկա
Դավիթ Պավելկա (David Pavelka, ), չեխ ֆուտբոլիստ, Կասիմպաշա ակումբի և Չեխիայի հավաքականի կիսապաշտպան։
Ակումբային կարիերա
Պավելկան Պրահայի Սպարտա ակումբի սան է։ 2009 թվականին նա իր նորամուտը կատարեց Չեխիայի երկրորդ Լիգայում։ 2010 թվականին Պավելկան հանդես եկավ թիմի հիմնական կազմում։ 2011 թվականի մայիսի 2-ին Տեպլիցե ակումբի դեմ խաղի ժամանակ նա իր նորամուտը կատարեց նոր թիմի կազմում՝ Գամբինուսի Լիգայում ։ Խաղացողի պրակտիկա ձեռք բերելու համար նա վարձավճարով տեղափոխվեց Սլովացկո ակումբ։ Օգոստոսի 21-ին Սիգմի ակումբի դեմ խաղի ժամանակ նա իր նորամուտը կատարեց նոր թիմի կազմում, երկրորդ խաղակեսում փոխարինման դուրս գալով Միրասլավա Պոլյաժեկայի հետ ։ Այդ խաղի ժամանակ նա իր առաջին գոլը խփեց Սլովացկո ակումբում։ Պավելկան թիմի կազմում անցկացրեց հիանալի մրցաշրջան, սակայն նա վերադարձավ Սպարտա ակումբ։ 2012 թվականի օգոստոսի 12-ին իր նախկին թիմի հետ խաղալիս խփեց իր առաջին գոլը Պրահայի ակումբի կազմում ։ Պավելկան Սպարտա ակումբի կազմում դարձավ հիմնական խաղացող, սակայն մրցաշրջանի վերջում նա հեռացավ ակումբից։
2013 թվականի սկզբին Պավելկան պայմանագիր կնքեց Սլովան ակումբի հետ։ Փետրվարի 23-ին Բաումիտա ակումբի դեմ խաղի ժամանակ նա իր նորամուտը կատարեց Լիբերեցի ակումբի կազմում ։ Մայիսի 11-ին իր նախկին թիմի՝ Սլովացկո ակումբի դեմ խաղի ժամանակ, նա խփեց իր առաջին գոլը Սլովան ակումբում ։ Նոյեմբերի 7-ին նա մասնակցեց Եվրոպա Լիգայի մրցաշարին՝ Իսպանիայի Սևիլյա ակումբի դեմ խաղին, որը ավարտվեց ոչ-ոքի հաշվով ։ 2015 թվականին նա հաղթել է Չեխիայի Գավաթը։
2016 թվականի սկզբին Պավելկան տեղափոխվել է Թուրքիայի Կասիմպշա ակումբ, պայմանագիր կնքելով երկուսուկես տարով։ Տրանսվերի արժեքը կազմել է 1,5 եվրո ։ Հունվարի 25-ին Ինստամբուլ Բաշեկշեխիր ակումբի դեմ խաղում Պավելկան իր նորամուտը կատարեց Թուրքիայի սուպերգավաթում, փոխարինման դուրս գալով Ադեմա Բյյուկայի հետ ։ Օգոստոսի 23-ին Օսմանլիսպար ակումբի դեմ խաղի ժամանակ, նա խփեց իր առաջին գոլը Կասիմպշա ակումբի կազմում ։
Ձեռքբերումներ
Ակումբային
Սլովան (Լիբերենց)
Արտաքին հղումներ
Կատեգորիա:Չեխ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Չեխիայի հավաքականի ֆուտբոլիստներ‎ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ
Հոկտեմբերի 8
Հոկտեմբերի 8, տարվա 281-րդ (նահանջ տարիներին՝ 282-րդ) օրն է։
Կերիա ճապոնական
Կերիա ճապոնական, վարդազգիների ընտանիքի, կերիա ցեղի բույս։
Նկարագրություն
Մինչև 3 մ բարձրությամբ տերևաթափ թուփ է, ուղղաձիգ կամ կոր, կանաչ ճյուղերով։ Տերևադասավորությունը հերթադիր է։ Տերևները նշտարաձև են, 2-10 սմ երկարությամբ և 1,5-5 սմ լայնությամբ, երկարավուն սրածայր, ոչ խոր բլթականման կտրտված, ատամնասղոցաեզր, հիմքում թեթևակի սրտանման, լայն սեպաձև կամ կլորավուն, բաց կանաչավուն, վերևի կողմից մերկ, ներքևից մազմզուկապատ։ Տերևակիցը մախաթագծանման է, վաղ թափվող։ Տերևակոթունը ունի մինչև 3 սմ երկարություն։ Ծաղիկները գտնվում են ընձյուղների գագաթին կամ նախորդ տարվա ընձյուղների ծոցերում, մեծ մասամբ միայնակ, ոսկեդեղին, հաճախ' լիաթերթիկ, 3-4,5 սմ տրամագծով։ Բաժակաթերթիկները ամբողջաեզր են կամ գրեթե կլորավուն, կարճ եղունգավոր, առէջները բազմաթիվ են, պսակաթերթիկներից կրկնակի անգամ կարճ։ Պտուղը հավաքական է, կլոր երկարավուն, մերկ, գորշասևավուն։ Ծաղկում է ապրիլ-մայիս ամիսներին (երբեմն երկրորդ անգամ աշնանը)։ Հայաստանում հազվադեպ է պտղաբերում։
Տարածվածություն
Տարածված է Չինաստանում։ Հայաստանում մշակվում է Գյուլագարակում, Իջևանում։ Երևանում ոչնչացել է 1972-73 թթ. ձմռան ընթացքում։ Հեռանկարային է միայն Հայաստանի մերձարևադարձային շրջանների համար։ Կարելի է մշակել նաև Արարատյան դաշտի պայմաններում, որտեղ խիստ և երկարատև ձմռան դեպքում ցրտահարվում է մինչև գետնի մակերեսը և հաջորդ տարին ուժեղ աճելով ծաղկում է։ Բազմանում է սերմերով։ Լիաթերթիկ ձևը բազմացնում են կտրոններով, մացառներով և անդալիսով։
Կիրառություն
Կերիան պարտեզներում գնահատվում է իր պայծառ դեղին ծաղիկների համար ։
Ծանոթագրություններ
Կատեգորիա:Վարդազգիներ
The Social Network Song
«The Social Network Song» (Սոցիալական ցանցի երգը), Վալենտինա Մոնեթթայի երգն էր Եվրատեսիլ 2012 երգի մրցույթի համար։
Երգի պատմություն
Երգի առաջին տարբերակը, որ կոչվում էր «Facebook Uh, Oh, Oh», հեռարձակվել է 2012 թ․-ի մարտի 16՝ երգչուհի Վալենտինա Մոնեթթայի հայտնի դառնալուց երկու օր անց։ Երգը հինգ օրվա ընթացքում ՅուԹյուբում հավաքեց ավելի քան 200 000 դիտում։ Սակայն 2012 թ․ մարտի 18-ին՝ երգի հայտնվելուց մի քանի օր անց, Եվրոպական հեռարձակողների միությունը հայտարարեց, որ ըստ Եվրատեսիլի կանոններին երգը պարունակում է անհիմն առևտրային հաղորդագրություն (Facebook ապրանքանիշը), որի պատճառով երգի բառերը փոփոխվեցին և երգը անվանվեց «The Social Network Song» («Սոցիալական ցանցի երգը»)։
Երգի մրցույթ
2012 թ․ ապրիլի 23-ին Սան Մարինոյի պատվիրակությունը հայտարարեց մրցույթ։ Ըստ մրցույթի կանոններին, մրցույթի մասնակիցները պետք է նկարահանեին տեսահոլովակ «The Social Network Song» երգի համար ։ Մրցույթի ժամկետ էր սահմանված 23 օրը։
Տեսահոլովակի հեղինակներից 10-ը պետք է ստանային հետևյալ մրցանակները՝
Բացի այս մրցանակներից, այն հեղինակը, ում տեսահոլովակը YouTube-ում կհավաքեր ամենից շատ դիտումներ, կշահեր լրացուցիչ մրցանակ՝ ուղևորություն դեպի Սան Մարինո։
Ծանոթագրություններ
Կատեգորիա:Եվրատեսիլ 2012 երգի մրցույթ Կատեգորիա:2012 երգեր
Եմիշճանի կամավորական ջոկատ
Եմիշճանի կամավորական ջոկատ։ Կազմավորվել է 1988 թվականին, իսկ 1992 թվականին՝ ներառվել Մարտունիի պաշտպանական շրջանի կազմում, որի և այլ ջոկատների հիմքի վրա ստեղծվել է վաշտ, ապա՝ գումարտակ։ Եմիշճանի ազատամարտիկները ջոկատի, վաշտի և գումարտակի կազմերում մասնակցել են Աղդամի, Մարտունու և այլ շրջանների ազատագրական մարտերին։ Գյուղից Արցախի Հանրապետության «Մարտական խաչ» 1-ին աստիճանի շքանշանով պարգևատրվել է Լ. Շումանյանը, Արցախի Հանրապետության «Մարտական խաչ» 2-րդ աստիճանի շքանշանով՝ Գ. Հովհաննիսյանը, Արցախի Հանրապետության «Մարտական ծառայությունների համար» մեդալով ՝ Է. Աբրահամյանը։ Գյուղից զոհվել է 1 ազատամարտիկ։
Կատեգորիա:Արցախյան պատերազմի հայկական ջոկատներ
Գիտեգայի ազգային թանգարան
Հավաքածուում ընդգրկված են Բուրունդիում ստեղծված, պատմական և ազգագրական արժեք ներկայացնող առարկաներ,(այդ թվում՝ արտեֆակտներ Բուրունդիի միապետների պալատներից) ՝ լուսանկարներ, ցեղասպանության մասին վկայող փաստաթղթեր, արվեստի գործեր, թմբուկներ, երաժշտական, պարային գործիքներ, տարազ, կենցաղային իրեր, զարդեր, զինատեսակներ, կահկարասի ... Ֆինանսական միջոցների սղության պատճառով թանգարանը վերջին շրջանում սակավաթիվ ցուցանմուշներ է ձեռք բերել, և հավաքածուն հարստացնելու գործընթացը գրեթե կանգ է առել։
2015 թվականին Բուրունդիում Գերմանիայի դեսպանատան աջակցությամբ լույս է ընծայվել թանգարանի հավաքածուի կատալոգը՝ Le Patrimoine Burundais: le Musée de Gitega խորագրով ։
Երասխ կամավորական ջոկատ
«Երասխ» կամավորական ջոկատ։ Կազմավորվել է 1990 թվականին Արարատի շրջանի Երասխի գինու գործարանի կամավորականներից։ 1992 թվականին ջոկատը ներառվել է Արարատի մոտոհրաձգային գումարտակի կազմում։ 1990-1994 թվականներին ջոկատն առանձին և գումարտակի կազմում մասնակցել է ՀՀ Արարատի (Քյարքի (Տիգրանաշեն), Երասխի բարձունքներ), Եղեգնաձորի (Խաչիկ) և Արցախի Հանրապետության Ֆիզուլիի (Հորադիզ), Մարտակերտի (Թալիշ, Մատաղիս) շրջանների ինքնապաշտպանական և ազատագրական մարտերին։ Ջոկատի հրամանատարն է եղել Ռ. Թևոնյանը։
Գիտեգայի ազգային թանգարան
Թանգարանային համալիրում, նրա բուն շինությունից զատ, ընդգրկված է թմբկահարների՝ ոչ հեռու գտնվող սրբավայրը։
Երասխ կամավորական ջոկատ
Կատեգորիա:Արցախյան պատերազմի հայկական ջոկատներ
Գիտեգայի ազգային թանգարան
Գրականություն
Կատեգորիա:Բուրունդիի թանգարաններ Կատեգորիա:Բուրունդիի մշակույթ Կատեգորիա:Բուրունդիի պատմություն
Կարմիր քամի
Կարմիր քամի (լեհերեն roza, բառացի՝ վարդ), վարակիչ հիվանդություն. առաջանում է հեմոլիտիկ ստրեպտոկոկերով ախտահարվելիս և բնորոշվում է մաշկի, մաշկի ավշային անոթների, լորձաթաղանթների սուր բորբոքային երևույթներով։
Ընթացք
Կարմիր քամին ընթանում է հետևյալ ձևերով։
Ախտանշաններ
Ջերմության հանկարծակի բարձրացում՝ 40-41 °C, դող, թուլություն, գլխացավ, փսխումներ։ Օրգանիզմի ուժեղ արտահայտված թունավորման դեպքում՝ գիտակցության կորուստ։ Ախտահարումն առավելապես տեղակայվում է դեմքի կամ ստորին վերջույթների վրա և առաջացնում այրող ցավեր։ Մոտակա ավշահանգույցները մեծանում են, դառնում ցավոտ։
Բուժում
Բուժումը տարվում է հիվանդանոցներում. տեղական ֆիզիոթերապևտիկ պրոցեդուրաների կիրառում, հակաբիոտիկներ և սուլֆանիլամիդներ, անկողնային ռեժիմ, ախտահարված վերջույթի հանգիստ։
Կանխարգելում
Քերծվածքների, միկրոտրավմաների ժամանակին և պատշաճ մշակում։
Կատեգորիա:Հիվանդություններ Կատեգորիա:Վարակիչ հիվանդություններ
Շռամ (կամավորական ջոկատ)
«Շռամ» կամավորական ջոկատ։ Կազմավորվել է 1989 թվականին Երևանում։ 1989-1994 թվականներին «Մեծն Տիգրան» աշխարհազորային գնդի «Արամո-114» գումարտակի կազմում կամ առանձին մասնակցել է ՀՀ Արարատի (Երասխ), Գորիսի (Կոռնիձոր, Շուռնուխ), Նոյեմբերյանի (Ոսկեպար), Տավուշի (Մովսեսգյուղ), Վայքի (Բարձրունի) և Կուբաթլուի, Ֆիզուլիի շրջանների ինքնապաշտպանական և ազատագրական մարտերին (հրամանատար՝ Ա. Բաբայան)։ Ջոկատից զոհվել է 2 ազատամարտիկ։
Կատեգորիա:Արցախյան պատերազմի հայկական ջոկատներ
Մոչե (քաղաքակրթություն)
Մոչե կամ մոչիկա, հին քաղաքակրթություն, որը զարգացում է ապրել մ․թ․ 100-700 թվականներին Պերու ի հյուսիսում՝ ներկայիս Մոչե քաղաքի մոտակայքում։ Շատ գիտնականներ պնդում են, որ այս քաղաքակրթությունը ձևավորված չի եղել որպես մեկ միասնական կայսրություն կամ պետություն, եղել են իրարից անկախ ինքնավար պետական միավորներ, որոնք ունեցել են միանման մշակույթ և ճարտարապետություն, ինչպես երևում է առ այսօր գոյություն ունեցող պատկերագրեր ից և հուշարձաններից։
Պատմություն
Մոչիկա քաղաքակրթությունը հիմնված էր գյուղատնտեսության վրա։ Մեծ ներդրումներ էին կատարվում ջրանցքներ կառուցելու համար, որոնց ջուրն օգտագործվում էր ոռոգման նպատակով։ Այս մշակույթը ուներ բավականին հարուստ կենսափորձ։ Նրանց թողած արտեֆակտներում արտացոլված է առօրյա կյանքը, պատկերված են ձկնորսության, որսորդության, կռվի, զոհաբերության և տարբեր արարողությունների դրվագներ։ Մոչե մշակույթը հայտնի է ջնարակված խեցեղենով, ոսկեգործական աշխատանքներով, հուշարձաններով և ոռոգման համակարգերով ։
Մոչե մշակույթի պատմությունը բաժանվում է երեք շրջանի՝ վաղ շրջան (100–300 թթ․), միջին՝ (300–600 թթ․) և ուշ՝ (500–750 թթ․) ։
Պերուի հյուսիսում մ․թ․ա․ 200 թվականից մինչև մ․թ․ 200 թվականը իշխել է Սալինար մշակույթը։ Այն հաջորդել է Կուպիսնիկե մշակույթին և նախորդել է Մոչե մշակույթին։ Այս քաղաքակրթությունների թողած պատկերագրերի և խեցեգործության միջև կա որոշ զուգահեռականություն ։
Մոչե քաղաքակրթության տարածման շրջանը
Մոչե մշակույթը տարածված էր Պերուի հյուսիսային ափի մի քանի հարթավայրերում և զբաղեցնում էր մոտ 250 մղոն տարածք ։
Ուակա դել Սոլ ը Ռիո Մոչեում բրգաձև աղյուսե կառույց է։ Այն Պերուի նախակոլումբիական ամենամեծ հուշարձանն է, բայց այն 16-րդ դարում ավերել են իսպանացիները ոսկի փնտրելիս։ Մոտակայքում գտնվող Ուակա դե լա Լունա ն ավելի լավ է պահպանված։ Դրա ներսի պատերը զարդարված են բազմագույն որմնանկար ներով, որոնք պարունակում են բարդ պատկերագրեր։ 1990-ականների սկզբներից այս վայրում սկսվել են հնագիտական պեղումներ։
Հյուսիսային և Հարավային Մոչե
Կան Մոչե քաղաքակրթության երկու հիմնական շրջաններ՝ հյուսիսային և հարավային, որոնցից յուրաքանչյուրն ունեցել է իր առանձին պետական միավորը ։
Հարավային Մոչեն այս մշակույթի կենտրոնն է եղել։ Այն տարածված է եղել Չիկամա և Մոչե հարթավայրերում և առաջին անգամ հիշատակվել է Ռաֆայել Լարկո Հոյլի կողմից։ Ուակա դել Սոլ-ից մինչև Ուակա դե լա Լունա ընկած տարածքում հավանաբար եղել է մայրաքաղաքը։
Պիուրա քաղաքը կարճատև ժամանակով եղել է Մոչե քաղաքակրթության մաս, սակայն հետագայում անկախացել է։ Այս մշակույթի կենտրոններից շատերը եղել են անկախ և կառավարվել են տարբեր թագավորությունների կողմից, որոնք կապ են ունեցել միմյանց հետ։ Ժամանակ առ ժամանակ եղել է կենտրոնացված իշխանություն։
Պամպա Գրանդե ն Մոչիկա քաղաքակրթության ամենամեծ վայրերից մեկն է եղել Այն զբաղեցրել է մոտ 400 հա տարածք։ Վայրը նախագծվել և կառուցվել է կարճ ժամանակում և ունի արարողակարգային մեծ համալիր։
Խեցեղեն
Մոչե մշակույթի խեցեղենը աշխարհում ամենաբազմազաններից մեկն է։ Ակնհայտ է, որ խեցեգործության մեջ օգտագործվել են կաղապարային տեխնոլոգիաներ, որոնց միջոցով իրականացվել է տարբեր ձևերի և չափերի խեցեղենի մասսայական արտադրություն։ Խեցեղենի վրա պատկերված են առօրյա կյանքից դրվագներ ։
Մանածագործություն
Մոչե ժողովուրդը կտորեղեն գործել է վիկունայի կամ էլ ալպակայի բրդից։ Մոչե ժողովրդի գործվածքներից և կտորեղենից շատ քչերն են պահպանվել, սակայն հայտնի է, որ նրանք բավականին լավ են տիրապետել այս արհեստին։
Կրոն
Ծիսական ենթատեքստում և՛ պատկերագրերը, և՛ մարդկային կմախքների մնացորդները ցույց են տալիս, որ Մոչե մշակույթի կրոնական արարողություններում մեծ դեր է խաղացել մարդու զոհաբերությունը։ Այդ արարողության համար գոյություն ուներ հատուկ դաշույն, որը անվանվում էր տումի և ուներ կիսալուսնի ձև։ Որոշ գիտնականներ կարծում են, որ ծեսերի ժամանակ զոհաբերվողները այն մարդիկ էին, ովքեր պարտվում էին վերնախավի շրջանում կազմակերպվող մարտերում։ Մյուսներն այն կարծիքին են, որ զոհաբերվողները Մոչե ժողովրդի և այլ հասարակությունների միջև կռվի արդյունքում գերեվարված զինվորներն էին։ Մոչե քաղաքակրթության ուակա կոչվող հուշարձանների մոտակայքում իրականացված պեղումների ժամանակ հայտնաբերվել են խմբերով թաղված մարդկանց կմախքներ։ Կա վարկած, ըստ որի՝ մինչև զոհաբերելը մարդկանց տանջում էին մի քանի շաբաթ կամ էլ ուտում էին մաս-մաս ։ Մոչե մշակույթի պատկերագրերին բնորոշ է մի պատկեր, որը գիտնականներն անվանել են «գլխատիչ»։ Այն երբեմն ունի սարդի, երբեմն էլ որևէ թևավոր կենդանու կամ էլ ծովային հրեշի տեսք Այս երեք հատկանիշները խորհրդանշում են հողը, ջուրը և օդը։ Երբ պատկերագրում բացի կենդանու գլխից առկա է նաև մարմինը, ապա նրա մի ձեռքում պատկերված է լինում դաշույն, իսկ մյուսում՝ կտրված գլուխ։
Անկում
Մոչե քաղաքակրթության քաղաքական կառուցվածքի անկման մասին կան մի քանի տեսություններ։ Որոշ գիտնականներ այն կապում են շրջակա միջավայրի փոփոխության հետ։ Անդերի սառցադաշտ երի ուսումնասիրությունից երևում է, որ 536- 594 թվականներին այդ տարածքում տեղի են ունեցել կլիմայական փոփոխություններ, հավանաբար մի մեծ « Էլ-Նինյո » (կլիմայական երևույթ), որի արդյունքում սկսվել են ջրհեղեղներ և տեղատարափներ, որոնց էլ հաջորդել է երաշտ ը ։ Այս իրադարձությունները կարող էին պատճառ դառնալ Մոչե ժողովրդի կենսակերպի խաթարման համար, ինչն էլ իր հերթին թերահավատություն կառաջացներ կրոնի նկատմամբ, որը զոհաբերությունների դիմաց առաջարկում էր կյանքի համար բարենպաստ պայմաններ՝ լավ կլիմա և հարուստ բերք։
Կան այլ վկայություններ, որոնք ցույց են տալիս, որ կլիման չի եղել Մոչե քաղաքակրթության անկման պատճառը, քանի որ այն շարունակել է գոյություն ունենալ մինչև 650 թվականը։ Մոչե ժողովրդի՝ ավելի ուշ ժամանակաշրջանում հիմնադրած բնակավայրերին բնորոշ են բերդապատնեշները և պաշտպանական կառույցները։ Չնայած չկան վկայություններ այլ ժողովուրդների ներխուժման մասին, պաշտպանական ամրությունների առկայությունից երևում է, որ ժողովուրդը փորձել է պաշտպանվել ինչ-որ բանից։ Սա կարելի է բացատրել նրանով, որ կլիմայական փոփոխությունների պատճառով ռեսուրսները զգալի չափով պակասել են, և մարդիկ սկսել են կռվել դրանց համար, որի արդյունքում ստեղծվել է քաղաքական անկայուն իրավիճակ ։
Ծանոթագրություններ
Կատեգորիա:Պերուի պատմություն
Walt Disney Animation Studios
Walt Disney Animation Studios (WDFA, Ուոլթ Դիսնեյ Անիմացիոն ստուդիա), ամերիկյան անիմացիոն ստուդիա (ընկերություն), որը Ուոլթ Դիսնեյ ընկերության առանցքային բաղկացուցիչ օղակն է։
Տեղակայում
Անիմացիոն ստուդիան տեղակայված է Կալիֆոռնիա նահանգի Բըրբանք քաղաքում՝ Ուոլթ Դիսնեյ ստուդիայի հիմնական համալիրի փողոցի հատուկ շենքում, որը կառուցվել է 1995 թվականին ։ Բըրբանք համակարգչային անիմացիայի վրա ամբողջ աշխատանքը կենտրոնացնելու նպատակով փակվել են Դիսնեյլենդի «Disney-MGM Studios» զվարճանքների զբոսայգում, Ֆլորիդայի Լեյք Բուենա Վիստա քաղաքում (1989-2003) և Փարիզի Դիսնեյլենդում (1995-2002) գտնվող օժանդակ ստուդիաները։ WDFA-ի նախագահը 1985 թվականից մինչև 2003 թվականի նոյեմբերը պաշտոնապես Ռոյ Էդվարդ Դիսնեյն էր, որը մեծ ազդեցություն է ունեցել ամբողջ ստորաբաժանման վրա։ Սակայն որոշումների մեծ մասն ընդունել է WDFA-ի նախագահը, որը պաշտոնապես ենթարկվում էր Դիսնեյին, սակայն գործնականում գտնվում էր Ուոլթ Դիսնեյի ղեկավար Մայքլ Էյսների ենթակայության տակ։
Ներկայումս «Disney-Pixar» միացյալ ստուդիայի նախագահը Էդ Կատմուլն է, իսկ Ջոն Լասետերը ստուդիայի գլխավոր ստեղծագործական տեսուչն է։ Կատմուլը ենթարկվում է Ուոլթ Դիսնեյ ստուդիաի նախագահ և գլխավոր տնօրեն Ռոբերտ Այգերին և Ուոլթ Դիսնեյ ստուդիայի նախագահ Դիք Քուկին։ Լասետերը հաշվետու է նախագահ և գլխավոր տնօրեն Ռոբերտ Այգերին։
Ձեռքբերումներ
Ուոլթ Դիսնեյ Անիմացիոն ստուդիան ուշագրավ է իր նորարարություններով, որոնք դարձել են անիմացիոն արդյունաբերության չափանիշներ․
Ծանոթագրություններ
Կատեգորիա:1923 հիմնադրված ընկերություններ Կատեգորիա:Ամերիկյան ընկերություններ Կատեգորիա:Ամերիկյան կինոընկերություններ Կատեգորիա:Կինոընկերություններ Կատեգորիա:Walt Disney Կատեգորիա:Կինոստուդիաներ
Շոշի կամավորական ջոկատ
Շոշի կամավորական ջոկատ, կազմավորվել է 1990 թվականին Արցախի Հանրապետության Ասկերանի շրջանի Շոշ գյուղում։ 1992 թվականի գարնանը Մխիթարաշեն, Կարմիրգյուղ, Սզնեք գյուղերի ջոկատների հիմքի վրա ստեղծվել է Շոշի վաշտը (հրամանատարներ՝ Ա.Հարությունյան, Ա.Մարգարյան), որը 1992 թվականի սեպտեմբերին ընդգրկվել է Ասկերանի ՊՇ-ի (հրամանատար՝ Վ.Բալասանյան, շտաբի պետ՝ Ա.Հարությունյան) առաջին մոտոհրաձգային գումարտակի մեջ (հրամանատար՝ Վ.Սաֆյան)։ 1990-1994 թվականներին ջոկատն առանձին կամ գնդի կազմում մասնակցել է գյուղի, Հադրութի (Տող Ծամձոր, Սարինշեն), Ասկերանի (Դահրավ, Խոջալու, Ասկերան, Նախիջևանիկ), Շուշիի (Քարինտակ, Շուշի), Քաշաթաղի («Մարդասիրական միջանցք»), Մարտակերտի (Ումուդլու, Սարսանգի հիդրոհանգույց, Կուսապատ, «Պուշկինյալ» բարձունք), Քարվաճառի (Օմարի լեռնանցք), Աղդամի (Խըդրլու, Չախուրմահլա, Շելլի, Կասումլու, Ղարադաղլու, Փոլադլու, Աղդամ), Կուբաթլուի, Ջաբրայիլի, Զանգելանի, Ֆիզուլիի շրջանների, Բերդաձորի ենթաշրջանի ինքնապաշտպանական և ազատագրական մարտերին։ Մարտական տարբեր գործողությունների ժամանակ հրամանատարներ են եղել Ա.Հարությունյանը (ջոկատի, վաշտի), Ա.Մարգարյանը (վաշտի)։ Ջոկատից, վաշտից Արցախի Հանրապետության «Մարտական խաչ» 1-ին աստիճանի շքանշանով պարգևատրվել է 3, Արցախի Հանրապետության «Մարտական խաչ» 2-րդ աստիճանի շքանշանով՝ 3, Արցախի Հանրապետության «Արիության համար» մեդալ‏‎ով՝ 3, Արցախի Հանրապետության «Շուշիի ազատագրման համար» մեդալ‏‎ով՝ 53, «Մայրական երախտագիտություն Արցախի քաջորդիներին» հուշամեդալով՝ 10։ Զոհվել է 13 ազատամարտիկ։
Կատեգորիա:Արցախյան պատերազմի հայկական ջոկատներ
1531
Մահեր
Կատեգորիա:1531 Կատեգորիա:Տարեթվեր
1532
Մահեր
Կատեգորիա:1532 Կատեգորիա:Տարեթվեր
Պեդրո I (Կաստիլիայի թագավոր)
Պեդրո (Pedro, ), անվանում էին Անողոք (el Cruel) կամ Ճիշտ (el Justo), Կաստիլիա և Լեոնի թագավոր 1350-ից 1369 թվականներին։ Պեդրոն Իվրեյան հարստության հիմնական ճյուղի վերջին կառավարիչն էր։
Վաղ կյանք
Պեդրոն ծնվել է Իսպանիայի Բուրգոս քաղաքի Սանտա Մարիա լա Ռեալ դե Լաս Ուելգաս աբբայությունում։ Նրա ծնողներն էին Կաստիլիայի թագավոր Ալֆոնսո XI-ը և Մարիա Պորտուգալացին.
Ըստ ժամանակագիր Պերո Լոպես դե Այալաի Պեդրոն ուներ գունատ կազմվածք, կապույտ աչքեր և շատ բաց ոսկեգույն մազեր։ Նա եղել է բարձրահասակ (1,83 մ) և մկանոտ։ Նա երկար ժամանակ էր տրամադրում աշխատանքին, հանգստանում քիչ և «շատ էր սիրում կանանց»։ Նա շատ կարդացած էր և արվեստի սիրահար և կրթական տարիքում ըմբոշխնում էր պոեզիա և երաժշտություն։
Պեդրոն սկսեց գահակալել տասնվեց տարեկանում և գտնվում էր իր մոր և նրա մտերիմների ազդեցության ներքո։ Նա պետք է ամուսնանար Անգլիայի թագավոր Էդուարդ III-ի դուստր Ժաննայի հետ, սակայն Ժաննայի դեպի Կաստիլիա ճանապարհին նրա ուղեկցող խումբը ճանապարհորդեց քաղաքներով, որոնք տառապում էին Սև մահից, չլսելով քաղաքացիներին, որոնք զգուշացնում էին մուտք չգործել իրենց քաղաքներ։ Քանի որ համաճարակը չէր հասել դեռ Անգլիա, հնարավոր է նրանք չէին գիտակցում վտանգը։ Էդուարդի սիրեցյալ տասնչորսամյա Ժաննան շուտով վարակվեց և մահացավ ։
Չնայած Պեդրոն առաջինը ենթարկվում էր մորը, նա լավ հարաբերություններ ուներ նախարար Ժոաո Աֆոնսո դե Ալբուկերկեի հետ : Կապված լինելով Մարիա դե Պադիլլայի հետ Պեդրոն գաղտնի ամուսնացավ 1353 թվականին։ Մարիան Պեդրոյին սրեց Ալբուկերկեի դեմ և վերջինս փախավ Պորտուգալիա։
1353 թվականի ամռանը երիտասարդ թագավորին իր մոր և այլ ազնվականների նախաձեռնությամբ որոշվեց ամուսնացնել Բլանկա դե Բուրբոնի հետ, չնայած Պեդրոն մեկ անգամ մերժել էր նրան։ Ամուսնանալով Բլանկայի հետ Պեդրոն ստիպված էր չխոստովանել, որ նա ամուսնացած է Մարիայի հետ, սակայն նրանց հարաբերությունները շարունակվեցին և Մարիան Պեդրոյին պարգևեց չորս երեխա։ Պեդրոն նաև ցանկացավ ամուսնանալ Դոն Դիեգո դե Արոյի այրի Ժուանա դե Կաստրոյի հետ` հավաստիացնելով Ժուանային, որ նրա ամուսնություն Բլանկայի հետո իրավական ուժ չունի։ Ավիլայի և Սալամանկայի եպիսկոպոսներին հարցում ուղարկվեց այս հարցով և նրանք վախենալով Պեդրոյից հաստատեցին նրա ասածը։ Պեդրոն և Ժուանան ամուսնացան Կուելարում և Ժուանան հռչակվեց Կաստիլիայի թագուհի ։ Երկու օրից Պեդրոն լքեց Ժուանային։ (Նա որդի պարգևեց Պեդրոյին, ով մահացավ Պեդրոյի մահից հետո)։ Դրան հաջորդեց քաոսային իրադարձություններ և թագավորը ժամանակավոր զրկվեց իշխանությունից, անգամ բանտարկվեց։ Առկա տարաձայնությունների ֆոնին Պեդրոյին հաջողվեց փախչել Տորո, որտեղ նրան հսկում էին Սեգովիայից ։
Արագոնի դեմ պատերազմներ
1356-ից 1366 թվականներին Պեդրոն անընդհատ պատերազմների մեջ մտավ Արագոնի դեմ, որը կոչվեց Երկու Պեդրոների պատերազմ, որտեղ Անգլիան բավական աջակցություն չգործադրեց իր դաշնակիցին օգնելու համար, անգամ Միջերկրական ծովում ընդդեմ Ֆրանիսայի և Արագոնի։ Արագոնի թագավորը սատարեց Պեդրոյի խորթ եղբայրներին ընդդեմ Պեդրոյի։ Այս ընթացքում Պեդրոն կազմակերպեց մի շարք սպանություններ, որի պատճառով նրան կոչեցին Անողոք ։
1366 թվականին սկսվեց ճակատագրական Կաստիլիայի քաղաքացիական պատերազմը, որի արդյունքում Պեդրոն կորցրեց գահը։ Նրան գահընկեց արեց իր խորթ եղբայր Հենրի Տրաստամարան, ով վարձկանների գլխավորությամբ ստիպեց Պեդրոյին հեռանալ առանց ճակատամարտելու, մի քանի անգամ նահանջելով (սկզբում Բուգոսից, դրանից հետո Տոլեդոյից և վերջապես Սևիլյայից) խուսափեց բախումից։ Պեդրոն փախցերեց իր գանձարանը Պորտուգալիա, որտեղ նրան սառը ընդունեց նրա մորեղբայր, Պորտուգալիայի թագավոր Պեդրու I-ը, որտեղից նա տեղափոխվեց հյուսիսային Իսպանիա Գալիսիա, որտեղ նա հրամայեց սպանել Սուերոյին, Սանիագոյի արքեպիսկոպոսին և հոգևորական Պերալվարեսին։
Պեդրոն և Իսպանիայի հրեաները
Պեդրո թագավորի գանձապայ Սամուել հա-Լևիին մեծ ազդեցություն ուներ Պեդրոյի հրեամետ քաղաքականության վրա, սակայն նրանց գործողությունները չկարողացան կանգնեցնել այս ժամանակաշրջանում հրեաների հալածանքները և ջարդերը ։
Մահ
1366 թվականի ամռանը Պեդրոն ապաստան գտավ Էդվարդ Վուդստոք, «Սև արքայազն»-ի մոտ, ով վերականգնեց Պեդրոյին գահին հաջորդ տարի Նախերայի ճակատամարտից հետո։ Սակայն Էդուարդը խզեց իր դաշնությունը Պեդրոյի հետ Պեդրոյի դավաճանության և վայրենությունների պատճառով, բացի այդ Պեդրոն հրաժարվել էր փոխհատուցել Էդուարդի արշավանքի ծախսերը ինչպես խոստացել էր։ Սև արքայազնի առոջական վիճակը վատթարացավ և նա լքեց Պիրենեյան թերակղզին ։
Հենրի Տրաստամարան վերադարձավ Կաստիլիա 1368 թվականին։ Բուրգոսի կորտեսը ճանաչեց նրան Կաստիլիայի թագավոր։ Դրան հաջորդեցին Կորդովան, Պալենսիան, Վալյադոլիդը և Խաենը։ Մյուս կողմից Գալիսիան և Աստուրիաս շարունակեցին աջակցել Պեդրոյին։ Քանի որ Հենրին շարժվեում էր Տոլեդոյով, Պեդրոն նահանջեց Անդալուսիա` ճակատամարտի համար հարմար վայր փնտրելու։ 1369 թվականի մարտի 14-ին Պեդրոյի և Հենրիի զորքերը հանդիպեցին Մոնտիել ամրոցում, որը վերահսկում էր Սանտիագոյի միաբանությունը։ Հենրին հաղթեց Բերտրանդ դու Գուեսկլինի աջակցությամբ։ Պեդրոն ապաստան գտավ ամրոցում, որը վերահսկում էր ռազմական միաբանությունը գալիսական սերմամբ, որը մնում էր հավատարիմ Պեդրոյին։ Պեդրոն հանդիպեց դու Գուեսկլինի հետ, ով գործում էր Հենրիի անունից։ Պեդրոն Գուեսկլինին առաջարկեց 200.000 ոսկե մետաղադրամ և մի քանի քաղաքներ, այդ թվում Սորիան, Ալմասանը և Ատիենսան իր կողմը անցնելու դիմաց։ Գուեսկլինը տեղեկացրեց այդ մասին Հենրիին և ավելի լավ պայմաններ կորզեց։
Գործարք կնքելով Հներիի հետ Գուեսկլինը վերադարձավ Պեդրոյի մոտ։ Խաբելով, որ համաձայնվել է Պեդրոյի առաջարկի հետ` Գուեսկլինը 1369 թվականի մարտի 23-ի գիշերը տարավ նրան իր վրան, որտեղ նրան սպասում էր Հենրին։ Պատմաբան Պեդրո Լոպես դե Այալան այսպես է նկարագրում հետագա զարգացումները. "Մինչև Գուեսկլինի վրան մտնելը Հներին տեսավ Պեդրոյին, սակայն չճանաչեց նրան, քանի որ երկար տարիներ եղբայրները չէին տեսնվել։ Բերտրանդի մարդկանցից մեկն ասաց,-«Սա Ձեր թշնամին է», սակայն Հներին ներից հարցրեց արդյոք նա է և ... Պեդրոն երկու անգամ ասաց,-«Ես եմ, ես եմ»։ Հետո Հենրին ճանաչեց նրան և մերկացրեց դաշույնը և նրանք... ընկան գետնին։ Հենրին խոցեց նրան նորից ու նորից։" Սպանելով խորթ եղբորը` Հենրին թողեց նրա մամինը առանց հուղարկավորման երեք օր, որպեսզի ծաղրեն ու անարգեն մարմինը։
Ծանոթագրություններ
Կատեգորիա:Կաստիլիայի միապետներ Կատեգորիա:14-րդ դարում սպանված միապետներ Կատեգորիա:Կաթոլիկ միապետներ
Խիոն Նգո
Խիոն Նգո (Hương Ngô, ), Հոնկոնգում ծնված նկարիչ, ով այժմ ապրում է Ամերիկայի Միացյալ Նահանգների Իլինոյս նահանգի Չիկագո քաղաքում։ Նրա արվեստը կոնցեպտուալ է, հետազոտության վրա հիմնված և հաճախ ընդունում է ինստալյացիայի, տպագրության և ոչ ավանդական ուղություններ։ Բակալավրի կոչում է ստացել Հյուսիսային Կարոլինայի համալսարանից (2001 թվական), իսկ Արվեստի և տեխնոլոգիական ուսումնասիրությունների գծովմագիստրոսի կոչում՝ Չիկագոյի արվեստի ինստիտուտի դպրոցից (2004), ավարտել է Ուիթնիի անկախ ուսումնական ծրագիրը։ Չիկագոյի արվեստի ինստիտուտի դոցենտ է։
Թեմաներ
Նգոյի աշխատության մեջ կրկնվող թեմաները ներառում են գաղութատիրության դեմ պայքարը, ինտերսեկցիոնալություն և միգրացիան ։ Նրա վերջին նախագծերը ուսումնասիրում են ֆրանսիական Հնդկաչինի հակագաղութային շարժման մեջ ներգրավված կանանց պատմությունը ։ Նրա ESCAPE-աշխատանքը հանրային փերֆորմանս է ։ Մյուս նախագծերը վերաբերում են ճնշված բնակչության քաղաքական հսկողությանը ։
Աշխատանքներ
Դե Պոլ արվեստի թանգարանում Նգոն իր «Անունը տեսնելն է» ցուցահանդեսում օգտագործել է գործվածք, որը տպագրվել է Փարիզի ներգաղթի պատմության թանգարանի պատմական որմնանկարի նախշերով, զուգակցված մի քանի արխիվներից առաջնային նյութի հետ՝ մեկնաբանելու համար։ կանանց դերը ֆրանսիական Հնդկաչինի հակագաղութային շարժման մեջ ՝ բացահայտելու քաղաքական շարժումներում հսկողության փոխադարձ ազդեցությունները։
Նգոյի ստեղծագործության մեջ ի հայտ եկած գործիչը Նգույան Թհին Մին Խին է (1910-1931), վիետնամցի հեղափոխական և 1930-ական թվականների ընթացքում Հնդկաչինական կոմունիստական կուսակցության առաջնորդ։ Իր էսսեում արվեստի պատմաբան Ֆեյ Գլեյսերը գրում է, որ Նգոն «նյութական դրսևորում է տալիս դիսկուրսիվ գաղափարախոսությանը և հավաքական պատմական գործընթացըին ։ Արվեստի պատմաբան Նորա Թեյլորն իր «Փաստաթուղթը որպես իրադարձություն» էսսեում գրում է, որ «Նգոն իր միջամտությունները [արխիվներում] համարում է փերֆորմանսի թեստ թարգմանհական ակտերի միջոցով »։
''«In the work The Opposite of Looking is Not Invisibility. The Opposite of Yellow is Not Gold»'' Հեն Թրուոնգ-ի հետ համատեղ ստեղծված աշխատանքում, նկարիչները զուգորդում են իրենց մայրերի ժողովրդական լուսանկարները 1970-ական թվականների Ամերիկայի Միացյալ Նահանգների Կոնգրեսի վիետնամցի փախստականների վերաբերյալ լսումների տեքստերի հետ ։ Հարցազրույցում նկարիչները խոսում են ընտանեկան լուսանկարների հետ աշխատելու իրենց ընթացքի և կարևորության մասին."Մենք որոնեցինք հանրաճանաչ տեսողական մշակույթը վիետնամցի ամերիկացիների պատկերների համար, բայց պարզվեց, որ հանրային տեսողական գրառումները հազվադեպ են ընդգրկում ասիացի ամերիկացիների պատկերները։ Այսպիսով, մենք փոխարենը դիմեցինք ներքին արխիվին և փնտրեցինք մեր սեփական ընտանեկան ալբոմները՝ գտնելու մեր մայրերի լուսանկարները։ Մենք հասկացանք, որ մեր երկու ընտանիքներում էլ կա ընդհանուր ժողովրդական լեզու, և սկսեցինք զուգակցել լուսանկարներ, որոնցում մեր մայրերի աշխատանքի արդյունքը ջնջվել է, գերտեսանելի կամ անտեսանելի դարձել նրանց մարմնավորած կերպարով որպես հաջողակ փախստական կամ սիրող խնամակալ ։"Խիոն Նգոն ցուցադրվել է Նյու Յորք քաղաքի Ժամանակակից արվեստի թանգարանում՝ որպես «Նոր լուսանկար», 2018 , Պրոսպեկտ 5՝ Նոր Օռլեանում , և 2005 թվականին Պրահայի  բիենալեում։ Նա ցուցադրել է Չիկագո քաղաքի Ժամանակակից արվեստի թանգարանում,, Ցինցինատիի ժամանակակից արվեստի կենտրոն, Կեմպերի ժամանակակից արվեստի թանգարանում, Կանզաս Սիթիում և Մեդիսոնի ժամանակակից արվեստի թանգարանում։
Նա Չիկագոյի արվեստի ինստիտուտի դպրոցի ասիստենտ է:
Հավաքածուներ
Նրա աշխատանքները գտնվում են Ժամանակակից արվեստի թանգարանի, Սմիթ քոլեջի , Ուոքեր արվեստի կենտրոնի և Գրքային արվեստի կենտրոնի հավաքածուներում։
Ծանոթագրություններ
Կատեգորիա:21-րդ դարի ամերիկացի արվեստագետներ Կատեգորիա:Ֆեմինիստ արվեստագետներ
Զագլիկի կամավորական ջոկատներ
Զագլիկի կամավորական ջոկատները կազմավորվել են 1988 թվականին Ա. Հարությունյանի և Ս. Պետրոսյանի հրամանատարությամբ։ Ջոկատներն առանձին կամ Մարտակերտի պաշտպանական շրջանի ստորաբաժանումների կազմում մասնակցել են Մարտակերտի, Ասկերանի, Քելբաջարի (Օմարի լեռնանցք) շրջանների ինքնապաշտպանական և ազատագրական մարտերին։ Զագլիկից Արցախի Հանրապետության «Մարտական խաչ» 2-րդ աստիճանի շքանշանով հետմահու պարգևատրվել է Սուրեն Անտոնյանը։ Զոհվել է 8 ազատամարտիկ։
Կատեգորիա:Արցախյան պատերազմի հայկական ջոկատներ
1533
Մահեր
Կատեգորիա:1533 Կատեգորիա:Տարեթվեր
Կաագուասու (քաղաք)
Կաագուասու (Caaguazú), քաղաք Պարագվայի հարավում գտնվող համանուն դեպարտամենտում։